
Dit artikel is gesjreve (of begos) in't Mofers. Laes hie wie v'r mit de versjillende saorte Limburgs omgaon. 


't Ambonees Maleis of Ambonees is 'n creoolspraok gebaseerdj op 't Maleis die gekaldj wuuertj inne 
Maluku Provincie van Indonesie. De spraok wuuertj es moderspraok gekaldj door zoea 200.000 luuj in 
Indonesia (1987); es twieedje spraok door zoea 1.400.000 luuj in Indonesie (2013). In totaal kalle zoea 
245,020't Ambonees Maleis es moderspraok in alle lenj biejein (wovan vaol ouch in Nederlandj). De spraok 
haet de ISO 639-3 code abs. 

Anger benaminge zeen Ambonees, Ambong, Malayu Ambon en (onkrek) Moluks (Maluku) Maleis. 't 
Ambonees Maleis wuuertj gesjreve mit 't Letiens sjrif en gekaldj inne Maluku Provincies, oppe eilenj 
Ambon, Haruku, Nusa Laut, Saparua, Seram (kosgebiede), Wamar enne 't naordweste vanne Aru- 
eilenjegroep. De spraok is 'n lingua franca gewaore doren hanjel en wuuertj gebroek veur intercultureel 
communicatie, oppe mert en in sommige media. Van 2007 toet 2012 zeen deiler vanne Biebel euvergezadj. 
De moderspraokspraekers zeen euverwaegendj kristelik; sommige spraekers zeen islamitisch. 

Dobo Maleis is 'n dialek van't Ambonees Maleis. 't Is lichtelik verstaonbaar mit't Indonesisch, meh lestig 
verstaonbaar mit 't Naord-Moluks Maleis. 't Indonesisch wuuertj ummertoe miee gebroek. De lexicaal 
geliekenis mit't Indoneisch is 81%. Banda Maleis is wersjienlik 'n dialek van't Moluks Maleis, neet't 
Ambonees. 

Spraekers van't Ambonees kallen ouch Nederlandjs en Indonesisch. Op zien beurt wuuertj't Ambonees es 
twieedje spraok gebroek door spraekers van't Aputai, Burn, Dai, Dawera-Daweloor, Dobel, Emplawas, 
Fordata, Galolen, Haruku, Ili'uun, Imroing, Laha, Lisabata-Nuniali, Lola, Luang, Luhu, Naord-Babar, Perai, 
Seit-Kaitetu, Zuudoeas-Babar, Tela-Masbuar, Tugun, Wemale, Wes-Masela, Wes-Tarangan en't Yamdena. 
De graod van gelitterdjheid inne ieeste spraok is 1% toet 5%; inne twieedje spraok is det 50% toet 75%. 

't Ambonees Maleis haet zich ontwikkeldj vanoet't Sabah Maleis en haet nag e paar archaische vorm. 't Is 
wiejer aafgeweke door zich aan te passen ane daacheliks gebroekdje spraoke vanne Centraal Molukke. Vaol 
variante van't Maleis det gebroek wuuertj veuren hanjel waere besjoewdj es creoolspraoke gebaseerdj op't 
Maleis en es Austronesisch mit eigesjappe van 'n kontakspraok. 

De spraokstatus veur dees spraok is wied-gecommuniceerdj (3); det beteikentj det de spraok gebroek 
wuuertj onger't wirk en inne media 6m spraokversjille door 'n ganse regio te euverbrogke zonger det die 'n 
officieel status haet. 

Ethnologue (http://www.ethnologue.com/language/abs). 

